text: Milliongave til Christiansfeld
  23 januar 2012 kl. 11.08
  Christiansfeld får millioner af AP Møllers og hustrus fond.
  Pengene går til Søstrehuset i Christiansfelds historiske bykerne.
  Søstrehuset skal bruges til kunst, kultur og videnskab.
  Søstrehuset blev grundlagt i 1786 og i de følgende år udbygget til sin nuværende størrelse på 4.000 m2.
  Bygningen har mange mindre og mellemstore rum, en korsal og de tidligere sovesale på øverste etage.
  De brede gange og lofthøjden i rummene er med til at give huset stemning, som også de hvide vægge, originale fyldningsdøre, specielle trappepartier og velbevarede vinduer bidrager til.
  